text: Frivillig forening samler ind til værdigt trængende
  08 december 2015 kl. 19.46
  Blæksprutterne i Sønderborg donerede tirsdag et større beløb til Kirkens Korshær.
  13.000 kroner og 19 fyldte indkøbsvogne. Det har sønderborggensere doneret til den frivillige forening Blæksprutterne gennem den seneste uge.
  Tirsdag blev det hele overdraget til Kirkens Korshær, som giver gaverne videre til værdigt trængende i Sønderborg.
  Det glæder den daglige leder af Blæksprutterne.
  - Vi donerer mere end sidste år, for i år har vi flere kontanter, fortæller daglig leder Ole Stolberg til TV SYD.
  Blæksprutterne er en forening der laver frivilligt arbejde. Samtidig er det mødested for mennesker, der har fri i dagtimerne.
  
  